Doložka finančných, ekonomických, enviromentálnych vplyvov a vplyvov na zamestnanosť

Dopad na štátny rozpočet a zamestnanosť

Náklady na vybudovanie vlastného systému IACS sú odhadované na cca 50 000 tis. Sk, pričom zavedenie systému bude v budúcnosti vyžadovať zvýšenie počtu pracovníkov, čo bude mať priaznivý vplyv na zamestnanosť. Pre rok 2003 bolo Úradom vlády na základe materiálu č. UV-5761/2002 “Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ na rok 2003”. Podstatnejší prínos  pre zvýšenie zamestnanosti budú mať však podporné systémy v oblasti poľnohospodárstva, rozvoja vidieka a rozvoja enviromentálnych aktivít s účasťou európskych fondov.

Finančný, ekonomický a environmentálny dopad

  	Finančný dopad vybudovania systému IACS sa prejaví až dňom vstupu do EÚ, pričom výška finančného dopadu je priamo závislá na vyjednaných a schválených kvótach a kontingentoch v rámci kapitoly 7 – Poľnohospodárstvo. Vplyvy na životnú úroveň obyvateľov a hospodárenie podnikateľskej sféry ako aj ekonomické a enviromentálne dopady vybudovania systému IACS a jeho plné uvedenie do prevádzky sa plne prejavia taktiež až po vstupe SR do EÚ s ohľadom na výsledky vychádzajúce  z uzavretia kapitoly 7 – Poľnohospodárstvo.